b'\n_START_ARTICLE_\nBrigadna bojna skupina Stryker\n_START_SECTION_\nZgodovina razvoja\n_START_PARAGRAPH_\nVelika pogostnost skupnih kontingentnih operacij v 90. letih 20. stoletje (rezultat globalne nestabilnosti in napetosti v po \xc4\x8dasu po koncu hladne vojne in zmanj\xc5\xa1evanje ameri\xc5\xa1kih oboro\xc5\xbeenih sil je razkrila obmo\xc4\x8dje, na katerem bo morala delovati Kopenska vojska Zdru\xc5\xbeenih dr\xc5\xbeav Amerike s hitrim odzivom na nastale krize. Tako je leta 1999 ASPG nalo\xc5\xbeil KOV ZDA, da vzpostavi sistem za bolj strate\xc5\xa1ko odzivanje; tako so za\xc4\x8deli delati na razvoju STRIKE FORCE (udarne sile)._NEWLINE_V ta namen so morali spremeniti strukturo kopenske vojske, tako da so ustanovili enote za hitro posredovanje z organiziranjem Task Force, ki bi zdru\xc5\xbeevala razli\xc4\x8dne rodove kopenske vojske: AC/RC, specialne sile, regularne pehotne enote, mehanizirane enote in lahke enote._NEWLINE_Udarna sila bi morala biti zmo\xc5\xbena delovati globalno s sestavo, ki bi zdru\xc5\xbeevela bojne, bojno podporne in zaledne enote, ki bi bile zmo\xc5\xbene opravljati strate\xc5\xa1ke hitroposredovalne operacije v podporo skupnih kontingentov. Zmo\xc5\xbena opravljati vse naloge v kriznih situacijah je Udarna sila namenjena za opravljanje manj\xc5\xa1ih kontingentnih operacij ter zmanj\xc5\xa1ati ali odpraviti krizo s sodelovanjem z voja\xc5\xa1kimi, skupnimi, mednarodnim in medagencijskimi silami; prav tako lahko podpira klju\xc4\x8dne ofenzivne ali defenzivne operacije in izvaja humanitarne akcije. Prav tako poveljstvo Udarne sile slu\xc5\xbei kot osnova za razvoj novih formacij._NEWLINE_Oktobra 1999 je Na\xc4\x8delnik General\xc5\xa1taba Kopenske vojske ZDA general Eric Ken Shinseki objavil, da bo KOV ZDA vzpostavila dve tehnolo\xc5\xa1ko razviti, hitroposredovalni in bojni brigadi v Fort Lewisu, z znanjem, ki ga je razvila Force XXI in privatni oboro\xc5\xbeitveni sektor (industrija). Te\xc5\xbeka goseni\xc4\x8dna vozila (tanki in oklepni transporterji) bodo bila nadome\xc5\xa1\xc4\x8dena z la\xc5\xbejimi, hitrej\xc5\xa1imi, bolj uporabnimi kolesnimi oklepnimi vozili. Celotna brigadna bojna skupina bi morala biti zmo\xc5\xbena posredovati kjerkoli na svetu v 96 urah po vzletu iz mati\xc4\x8dne baze, divizija v 120 urah in pet divizij v 30 dneh. Ti dve za\xc4\x8detni brigadi bosta bili zgrajeni na konceptu Udarne sile, z glavnim poudarkom na zmo\xc5\xbenostjo hitrega posredovanja, kot bojna modularna sila za operacijske naloge kjerkoli na svetu._NEWLINE_Prvi dve za\xc4\x8detni brigadni bojni skupini (angle\xc5\xa1ko Initial Brigade Combat Teams; kratica IBCT) vmesne sile (angle\xc5\xa1ko Interim Force; pokriva vse IBCT) sta bila ustanovljeni v Fort Lewisu (Washington) z reorganizacijo 3. brigade 2. pehotne divizije in 1. brigade 25. pehotne divizije. Skupaj naj bi ustanovili 6 ICTjev, od katerih bi bila ena v rezervi; ve\xc4\x8dina naj bi delovala na podro\xc4\x8dju Pacifika._NEWLINE_Vmesna sila naj ne bi bila sila za zgodnje posredovanje (angle\xc5\xa1ko Early-entry Force), ampak formacija, ki bi zapolnila vrzel med silami za zgodnje posredovanje (po navadi specialne sile) in te\xc5\xbejimi enotami, ki pridejo pozneje (npr. oklepne enote); v tem \xc4\x8dasu mora imeti dovolj ognjene mo\xc4\x8di, mobilnosti ter prilagodljivosti na vse mo\xc5\xbene situacije._NEWLINE_\xc5\xa0ole Poveljni\xc5\xa1tva Kopenske vojske ZDA za usposabljanje in doktrino so razvile novo doktrino in postopke usposabljanja za IBCT. Nekaj usposabljanja bo v obliki simulacij preko izobra\xc5\xbeevalnega sistema kopenske vojske na daljavo. V razvoju je tudi \xc5\xa1olski sistem za pod\xc4\x8dastnike in \xc4\x8dastnike ter izobra\xc5\xbeevanje za u\xc4\x8denje delovanja enot._NEWLINE_Med razvojem prihodnjega bojnega sistema bodo IBCT opremljene z vmesnimi oklepnimi vozili (angle\xc5\xa1ko Interim Armored Vehicles); tako da bo cena za opremo, izobra\xc5\xbeevanje ter oro\xc5\xbeje ene IBCT narasla do 1.5 milijarde $. Sprva so IBCT delovala z oklepnimi vozili, ki so se jih izposodili v tujini kot nadomestek za prihajajo\xc4\x8de vmesne oklepne vozila._NEWLINE_Kopenska vojska Zdru\xc5\xbeenih dr\xc5\xbeav Amerike na\xc4\x8drtuje, da bo celotena Vmesna sila usposobljena med 2008 in 2012; do takrat naj bi pridobili vso potrebno tehnologijo za IBCT. Med to novo tehnologijo je tudi nadomestilo za 70-tonski tank M1 Abrams, ki naj bi imelo isto ognjeno mo\xc4\x8d in odpornost kot tank, toda z te\xc5\xbeo le 20 ton (pozno 2005, zgodaj 2006 naj bi proizvedli tako vozilo za testne potrebe)._NEWLINE_SBCT je polno zmogljiva, kolesna bojna sila, ki se lahko uporabi v vseh operacijskih okoljih proti vsem mo\xc5\xbenim gro\xc5\xbenjam. Toda zasnovana je bila primarno za uporabo v manj\xc5\xa1ih kontingentnih operacijah v te\xc5\xbekih in urbanih naseljih v kriznih situacijah (manj\xc5\xa1e in srednje intenzitete), v katerih bi izvajali konvencionalno in asimetri\xc4\x8dno bojevanje. IBCT hitro posreduje, izpelje hitri vstop v krizno podro\xc4\x8dje in izvaja operativne naloge neposredno od pristanka naprej z namenom prepre\xc4\x8diti, omejiti, stabilizirati ali kon\xc4\x8dati konfliktno situacijo z uporabo kratkih, a natan\xc4\x8dnih operacij. Tako sodeluje v vojni kot podrejeni maneverski del divizije oz. korpusa._NEWLINE_SBCT je divizijska brigada. Zasnovana je, da izkoristi organizacijsko uporabnost in da uskladi tradicionalne koncepte ognjene o\xc4\x8di, mobilnosti in pre\xc5\xbeivetje s koncepti hitrega posredovanja, razporeditve, minimalne navezanosti na obmo\xc4\x8dje. Najve\xc4\x8dji prednosti SBCT sta visoka mobilnost (strate\xc5\xa1ka, operacijska in takti\xc4\x8dna) in zmo\xc5\xbenost opravljanja natan\xc4\x8dne pehotne akcije)._NEWLINE_Da dose\xc5\xbee prag hitrega posredovanja, SBCT uporablja vozila na isti osnovi (visokomobilno, srednje te\xc5\xbeko, bojno in/ali nosilec oboro\xc5\xbeitvenih sistemov) z minimalizacijo osebja in logisti\xc4\x8dne podpore. Tako IBCT ima v sestavi okoli 3.500 vojakov, ki se vkrcajo v letala tako, da lahko neposredno po pristanku za\xc4\x8dnejo izvajati bojne naloge.\n_START_SECTION_\nBojna uporaba\n_START_PARAGRAPH_\nTrenutno obe operativni SBCT sodelujeta v operaciji Ira\xc5\xa1ka svoboda.'